Арнолфо ди Камбио

мини|250п|Реконструкција на изворната фасада на Фирентинската катедрала осмислена од Арнолфо ди Камбио.

**Арнолфо ди Камбио** (;  – 1300/1310) — италијански архитект и вајар. Ја проектирал Фирентинската катедрала, нејзините украси и шестиот градски ѕид на Фиренца (1284–1333), а во вајарството се истакнал со споменици на кардинали и папи.

## Животопис
Арнолфо е роден во Коле Вал д'Елса, Тоскана.

Работел како главен помошник на Никола Пизано во изработката на проповедница на Сиенската катедрала (1265–1268), но набргу почнал со самостојна работа на важни скулптури во гробници. Во 1266–1267 г. работел во Рим за кралот Карло I Анжујски, и го извајал во познатата статуа сместена во Кампидољо. Околу 1282 г. го завршил споменикот на кардиналот Гијом де Бре во црквата „Св. Доминик“ во Орвјето, вклучувајќи  устоличена Богородица (*[[Маеста]]*) која ја работел по урнек на статуа на римската божица Абунданција; тијарата на Богородица и скапоцените камења на неа ја подражаваат онаа на божицата. Во Рим Арнолфо имал прилика да ја проучи козматската уметност, и нејзиното влијание е забележливо во интарзијата и разнобојните стаклени украси во базиликата „Св. Павле надвор од ѕидините“ и црквата „Св. Кикилија во Трастевере“, каде работел во 1285 и 1293 г. Во овој период работел и на божиќните јасли на базиликата „Голема Богородица“ (Санта Марија Маџоре), на црквата „Пресв. Богородица на Небесниот жртвеник“ (Арачели), на споменикот на папата Бонифациј VIII (1300) и бронзената статуа на апостол Петар во базиликата „Св. Петар“ во Рим.

Во 1294–1295 г. работел во Фиренца, претежно како архитект. Според биографот Џорџо Вазари, тој бил главен мајстор на градската катедрала, за која изработил разни статуи кои некогаш го краселе долниот дел на фасадата, но бил уништен во 1589 г. Преостанатите статуи денес се изложени во Музејот на делата на Катедралата. Му се припишува и Базиликата на Светиот Крст (Санта Кроче), но ова тврдење е многу оспорено. Вазари му го припишува и урбанистичкиот план на новиот град Сан џовани Валдарно.

Монументалниот карактер на делата на Арнолфионо оставиле траен белег врз изгледот на Фиренца. Неговите погребални споменици станале пример за готрската погребална уметност.

Џорџо Вазари ја обработил неговата биографија во делото „Животите на најизвонредните сликари, вајари и архитекти“.

Данте Алигиери го почестил Арнолфо, споменувајќи ја Битката кај Коле Вал д'Елса (1269) двапати во книгата „Чистилиштето“. Данте се запознал со архитектот додека работел на Фирентинската катедрала, а подоцна и кога Данте служел како приор (црковен настојник) на градот во 1300 г.

## Избрани дела
### Архитектура
* Фирентинска катедрала („Богородица Цветна“, 1296). Ликовното решение на Арнолфо било проширено и довршено од други архитекти во XVI и XV век.
*Палацо Векио во Фиренца, 1299 г.

### Вајарство
* Апостол Петар устоличен во базиликата „Св. Петар“ — статуа често припишувана на Арнолфо.
* Споменик на папата Адријан V (1276, припишан) – базилика „Св. Франциск“, Витербо
* Споменик на кардиналот Рикардо Анибалди(1276) — базилика „Св. Јован Латерански“, Rome
* Статуа на Карло I Анжујски (1277) — Кампидољо, Рим
* Фонтана на жедните (Мала фонтана) – Перуџа
* Гробница на кардиналот Гијом де Бре () – Сан Доменико, Орвјето
* Споменик на папата Бонифациј VIII — Музеј на делата на Катедралата во Фиренца

## Галерија

Податотека:San domenico, bologna, interno, arca di san domenico 01.JPG|Надгробен споменик на Доменико ди Гусман во црквата „Св. Доминик“ во Болоња. 1264—1267
Податотека:Arnolfo di Cambio Capitolinos musems.jpg|Кралот Карло I Анжујски. 1277. Мермер. Капитолски музеи, Рим
Податотека:Orvieto - Chiesa di San Domenico, interno 02.jpg|Споменик на кардиналот де Бре. 1282. Црква „Св. Доминик“, Орвјето
Податотека:Ciborio S. Paolo fuori le mura.jpg|Кивор на базиликата „Св. Павле надвор од ѕидините“. 1285
Податотека:Ciborium of Santa Cecilia in Trastevere.JPG|Кивор на базиликата „Св. Кикилија во Трастевере“. 1300-ти.
Податотека:Bonifatius Grabmal Grotte.JPG|Гробница на папата Бонифациј VIII. Крипта на „Св. Павле“, Ватикан
Податотека:Rome basilica st peter 011c.jpg|Статуа на апостол Петар во базиликата „Св. Петар“, Ватикан
Податотека:Firenze - Museo Opera del Duomo, madonna dagli occhi di vetro.jpg|Богородица со стаклени очи. Скулптурна група од сводот на средишниот портал на Фирентинската катедрала.
Податотека:Arnolfo di Cambio - Presepio - Rm 8.JPG|Божиќни јасли во базиликата „Голема Богородица“, Рим
Податотека:Fontana Maggiore.jpg|Големата фонтана, Перуџа


## Наводи

## Извори
*

## Надворешни врски

* Арнолфо ди Камбио во „Историја на уметноста“  
* Арнолфо ди Камбио — Енцклопедија Британика 
* Арнолфо ди Камбио — Голема руска енциклопедија 

Категорија:Италијански архитекти
Категорија:Италијански вајари
Категорија:Готски архитекти
Категорија:Готски вајари
Категорија:Родени во 1240 година
Категорија:Починати во 14 век